שיחה:היסטוריה של הרפובליקה הדומיניקנית

message: שלום, כמה הערות קטנות לשלב זה:
#"קאזיק" (cacique) יש לכתב קסיקה ואת השיטה - קסיקסגו, מונח אותו יש לכתוב בעתיד. זהוא מנהיג בשפת הקריבה, ולא מונח ספרדי, ככל הידוע לי. מפגשם של הספרדים עם מונח זה הביאם לכנות כך מנהיגים מקומיים בכל רחבי אמריקה הלטינית, למרות שאין קשר לשוני בין המונח לבין חברתם.
#אודיינסיה איננה מועצה שלטונית כי אם בית משפט שלו סמכות שיפוטית על פני אזור מנהלי המכונה אף הוא אודיינסיה.
#שיטת הפלוטאס לא הייתה ייחודית לסנטו דונימגו, כפי שניתן בשוגג להבין מהערך. זו הייתה שיטת הסחר האימפריאלית במהלך רוב שנות האימפריה. השיירות יצאו יחדיו, בצורה מאובטחת ומרוכזת, הן לשם אבטחתן והן לשם שימור המונופול המסחרי. שיירות יצאו לרוב אחת לשישה חודשים בלבד.
#"עם כיבוש היבשת האמריקנית על ידי האדם הלבן" - אין דבר כזה אדם לבן, ועל כן הוא גם לא כבש את אמריקה. האירופאים כרשו את אמריקה.
#שודדי ים והרפתקנים - שאלה עקרונית של נקיטת עמדה - מדוע תחילה מכונים הצרפתים והאנגלים "שודדי ים" (נקודת המבט הספרדית) ואילו דרייק מכונה "הרפתקן" (נקודת המבט הבריטית)? אולי יש למצוא לשון נייטרלית, למשל "פרייבטיר" או "קברניט מורשה", המרמז טוב יותר על הסטטוס של אותם קברניטים בלי שיםוט לאומי.
עד כאן לזמן זה. בהצלחה, אורי • שיחה 12:20, 2 ביולי 2007 (IDT)
replies: text: אורי - מקבל את כל ההערות, ואתקן עוד היום (כשיהיה לי קצת יותר זמן). אל תחשוב שגמרת את העבודה על הערך הזה... אני עוד אטריד אותך הרבה. קילגור טראוט 12:24, 2 ביולי 2007 (IDT)
ענייני קישורים: חוזה פריז מפנה כרגע לדף פירושונים; גראן קולומביה היא רפובליקת קולומביה הגדולה שאולי מוטב לציין שהיא השתרעה על צפונה של אמריקה הדרומית, במקום על קולומביה, שכן זה תאור מדוייק יותר; ניתן לקשר לערך רכישת לואיזיאנה, במקום ללואיזיאנה בלבד;. בברכה, אורי • שיחה 21:45, 3 ביולי 2007 (IDT)

text: ייושם מייד! תודה על הסיוע והמעקב הצמוד. ושאפו על נטילת המשימה החשובה היסטוריה של צ'ילה. קילגור טראוט 21:48, 3 ביולי 2007 (IDT)
thread_title:  כמה הערות קטנות 

message: אם ירצה אי מי לכתוב את ההיסטוריה של האיטי, כיצד יש לנהוג לדעתך בחלקים החופפים הגדולים בין הערכים? קופי-פייסט, כתיבה מחדש או יצירת ערך משותף - משהו כמו "היסטוריה של היספניולה עד 1700" ששני הערכים יפנו אליו? (האופציה המועדפת עליי). מצב דומה קיים בערכי מדינות רבים.  ד.ט 11:35, 7 ביולי 2007 (IDT)
replies: text: ההיסטוריה של האיטי וההיסטוריה של הרפובליקה הדומיניקנית התפצלו הרבה לפני 1700. כך, למשל, ערך זה מתרכז בהתיישבות הספרדית בחלקו המזרחי של האי ובקורות המושבה הספרדי. הערך על האיטי צריך לתת דגש על ההשפעה הצרפתית והעבדות האפריקנית שקדמו בהרבה ל-1700. קילגור טראוט*הצטרפו למיזם המדינות* 20:30, 14 ביולי 2007 (IDT)
thread_title:  היסטוריה של היספניולה 

message: ערך זה נכתב על בסיס תמצות הערך המקביל מהויקי האנגלית. כן נעזרתי בספרו של חיים מסינג "אנציקלופדיה היסטורית של מדינות העולם" שיצא בהוצאת עמיחי בשנת 1966. אסמכתאות ומראי מקום נמצאים בערכי המשנה, אליהם מפנה הערך, שהם גם מרחיבים בהרבה לעומת התמצית. קילגור טראוט*הצטרפו למיזם המדינות* 20:30, 14 ביולי 2007 (IDT)
replies: text: נראה מרשים ביותר.

text: הערה צנועה לפני שאצלול פנימה - עיין בשיחה:היספניולה לגבי שם האי בעברית. (אני תומך בדעתם של ענקי התעתיק שם). ד.ט 23:01, 16 ביולי 2007 (IDT)
thread_title: סיום העבודה יולי 2007

message: הרוב ענייני ניסוח קטנים:
* המשפט "המסע מאמריקה לספרד ארך בין שישה לשמונה שבועות" קצת תקוע בתוך רצף אחר, ומוטב להזיזו לקטע על השיירות.
replies: text: * לטעמי יש כאן פיסקה מורכבת המספרת על חשיבותה של היספניולה כתחנת מעבר, והמשפט נראה לי במקומו.
* "השליטה הקשיחה של הכתר במסחר במושבות הוקלה, והמגבלות על הסחר עם המושבות האחרות הוקלו אף הן" לא לגמרי ברור לי. האם המסחר הראשון הוא בין ספרד למושבות והשני בינן לבין עצמן?

text: * על היספניולה נאסר לסחור עם כל גורם חיצוני או פנימי פרט לספרד. זה מובהר בערך המורחב היסטוריה של הרפובליקה הדומיניקנית: קולוניאליזם ושלטון זר. שיניתי את הפיסקה כך שזה יהיה ברור גם כאן.
* "ב-1795 ויתרה ספרד לטובת צרפת על חלקה באספניולה במסגרת הסכם אירופי בין מספר מעצמות שכונה שלום באזל." עדיף לשלב את זה בשורות שלאחר מכן, בסדר כרונולוגי. כמו כן כדאי אולי לציין שספרד הפכה באותו שלב לכעין גרורה צרפתית. (אולי לא).

text: * אני חולק עליך. לדעתי הפיסקה כולה מדברת על הפיכת היספניולה ליותר צרפתית ופחות ספרדית, עד לאבדן מוחלט של השליטה הספרדית ב-1895. מרד העבדים הוא עניין שונה, המתחיל בפיסקה הבאה. אם אשנה את הסדר זה יסייע לכרונולוגיה, אך יבלבל את הקורא.
replies: text: ::אז יש פה עניין די עקרוני - אובדן השליטה ב-1795 בא לדעתי כתוצאה מהתבוסה הספרדית באירופה, ולא כהמשך של דחיקת רגלי הספרדים באי עצמו. גם לא הכי ברור איך הם נלחמו עד 1798, כפי שכתוב בהמשך, אם הם כבר ויתרו על הכל ב-1795. (אם כי קרה רבות שחילות משלוח המשיכו במלחמותיהם בלי קשר להתפתחויות הדיפלומטיות). ד.ט 20:23, 17 ביולי 2007 (IDT)
* המשפט-פסקה האחרון ב"שנות העצמאות הראשונות" מסורבל וארוך.

text: * ניסיתי לשפר כמיטב יכולתי.
* "למרות השיפורים הרבים שבוצעו במדינתם, התנגדו רוב הדומיניקנים לאבדן עצמאותם לזרים, שלא דיברו בשפתם, ומשנכשלו בנסיונם לזכות בתמיכה של מנהיגים מוכרים, אכפו חוקי צנזורה קשוחים וכלאו את מתנגדיהם הפוליטיים." גם מסורבל קצת, כיוון שבאמצע המשפט עוברים מהדומיניקנים לזרים. עדיף לפצל.

text: * פיצלתי.
* מגדלי הסוכר באירופה - הכוונה לסלק סוכר? באירופה גידלו קנה סוכר?

text: * על פי הערך "סוכר" בויקי האנגלית מקורו של קנה הסוכר באסיה, והוא הגיע למערב אירופה במאה ה-8 ביחד עם כיבושי הערבים בספרד. סלק הסוכר נכנס לשימוש מסחרי רק בתחילת המאה ה-19 ואיני יודע באמת מה היה הגידול הדומיננטי באירופה בתקופת מלחמת העולם הראשונה. אני מניח שזה היה סלק סוכר שדורש פחות עבודה, אבל אי אפשר לדעת. השימוש בביטוי הנייטרלי "סוכר" משאיר מקום לשתי האפשרויות.
replies: text: ::נראה לי שאפשר להמר בביטחה על סלק סוכר, שטרם נכתב. קנה סוכר דורש אקלים חם וקשה לגדל אותו באירופה, בטח שלא באזורי הקרבות של מלחמת העולם הראשונה במרכז אירופה. 
* מלחמת העולם השנייה - האם הכרזת המלחמה התבטאה במשהו?

text: * צריך לברר. אם אמצא משהו אוסיף לערך.
replies: text: ::על פי ויקי באנגלית, הם רק הכריזו מלחמה ולא עשו כלום.
replies: text: ::אוסיף את זה ומצאתי אסמכתא חיצונית. 
* "ושער הפסו עמד על 31 פסו לדולר" חסר משמעות, בהיעדר בסיס להשוואה. (כמה היה השער קודם לכן?).

text: * נכון. מיותר. הושמט.
בסך הכל - ערך מעניין וברמה גבוהה. תודה! ד.ט 23:54, 16 ביולי 2007 (IDT)

text: תודה על ההערות. אגיע לתקנן בהקדם האפשרי. קילגור טראוט*הצטרפו למיזם המדינות* 06:44, 17 ביולי 2007 (IDT)
replies: text: :אחלה. נשארו עוד קצת ספיחים לעיל. ד.ט 20:24, 17 ביולי 2007 (IDT)
thread_title:  הערות 

message: :גם זה ערך מצוין, אבל גם הוא אדום מדי לטעמי. יש קישורים אדומים כמעט בכל פסקה. גילגמש • שיחה 16:48, 18 בספטמבר 2007 (IST)
replies: text: :אני מסכים, הערך מציג את הצד הריק של ויקיפדיה. בברכה, נינצ'ה - שיחה - בואו לקרוא ולערוך! 17:20, 19 בספטמבר 2007 (IST)
replies: text: ::אז מה אם הוא אדום מדי? לדעתי הוא ערך מצוין, ואם למישהו מפריעים הקישורים האדומים, הוא מוזמן להכחיל אותם! גיא • שיחה 15:30, 22 בספטמבר 2007 (IST)
replies: text: :::זה אחד הקריטריונים לערך מומלץ. גילגמש • שיחה 17:50, 22 בספטמבר 2007 (IST)
replies: text: ::::הקריטריון שאתה מדבר עליו אומר "על הקישורים בערך מומלץ להיות ברובם הגדול 'כחולים'", ומצויין כי הסיבה לכך היא שלא תהיה תדמית שלילית לויקיפדיה כאנציקלופדיה שאינה מקיפה דיה. דבר ראשון, לדעתי רוב הקישורים בערך (לדעתי לפחות 70%) הם כחולים, מה שעונה על הקריטריון "ברובם הגדול". לגבי הפירוט הנוסף, לא חייבים לכלול כל כך הרבה קישורים לערכים אדומים - כלומר להסיר אותם מערכים שעשויים להיות לא רלוונטיים. בהמשך, אני מניח שיוכחלו ואז ניתן יהיה לקשר אותם מהערך. גיא • שיחה 19:13, 22 בספטמבר 2007 (IST)
thread_title:  הערות מרשימת ההמתנה של המומלצים 

message: כדאי לערוך את סוף פיסקת הפתיח שלוקה לדעתי בחוסר בהירות בגלל ניסוח חסר/מסורבל (ראו הערותי ב-bold):
"מאז רצופה ההיסטוריה של האי במתחים בין הרצון לעצמאות [לבין מה?], ובהשפעותיהן של מעצמות זרות - צרפת, ספרד וארצות הברית [האם בהשפעתן שלוש שורות ההמשך? לא ברור...], בין החתירה לדמוקרטיה ורודנות אכזרית, בין יציבות שלטונית וכלכלית המבוססת על הגידולים שהאי התברך בהם, ובמיוחד הטבק וקנה הסוכר, ובין תקופות של מחסור ואנרכיה."  בברכה. דודה סימה 10:14, 20 באוקטובר 2007 (IST)
replies: text: ערכתי מחדש לפי הערתך הנכונה. קילגור טראוט*הצטרפו למיזם המדינות* 10:21, 20 באוקטובר 2007 (IST)
thread_title:  ערפול בסוף פיסקת הפתיח 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.clubdominicano.org/Quisqueya.html
** In היסטוריה של הרפובליקה הדומיניקנית on 2013-05-05 02:46:43, Socket Error: 'Name or service not known'
** In היסטוריה של הרפובליקה הדומיניקנית on 2013-05-14 16:47:09, Socket Error: 'Name or service not known'
--Matanyabot - שיחה 19:47, 14 במאי 2013 (IDT)
thread_title:  קישור שבור 

message: <קטע התחלה="מומלצים"/>
===דיון===
בערך זה שתי בעיות עיקריות: ראשית הוא פשוט לא מעודכן. הוא מסתיים אי שם בראשית שנות ה-2000 ולא ממשיך. הבעיה השנייה היא העדר מוחלט של הערות שוליים. גילגמש • שיחה 22:00, 10 באוגוסט 2015 (IDT)
<קטע סוף="מומלצים"/>
thread_title: הצעת הסרה מהמומלצים 

message: בערך זה שתי בעיות עיקריות: ראשית הוא פשוט לא מעודכן. הוא מסתיים אי שם בראשית שנות ה-2000 ולא ממשיך. הבעיה השנייה היא העדר מוחלט של הערות שוליים. גילגמש • שיחה 22:00, 10 באוגוסט 2015 (IDT)
<קטע סוף="מומלצים"/>
thread_title: דיון

message: מדוע לא מוזכרות כלל האחיות מיראבל the Mirabal sisters
אשר להן היתה השפעה רבה בתנועת ההתנגדות לדיקטטור ?
thread_title:  דיווח שאורכב ב-10 באוגוסט 2022 

message: אני רואה כי מדובר בערכים מאד ישנים ובכל זאת תוהה, מצאתי מספר ערכים כפולים 
הערך הנוכחי ההיסטוריה של הרפובליקה הדומיניקנית 
ועוד 4 ערכים שהם חלק ממנו: 
* היסטוריה של הרפובליקה הדומיניקנית: טרוחיו, ולאחריו
* היסטוריה של הרפובליקה הדומיניקנית: בין קבלת העצמאות לשלטון טרוחיו
* היסטוריה של הרפובליקה הדומיניקנית: קולוניאליזם וכיבוש זר
* היסטוריה של הרפובליקה הדומיניקנית: עם הטאינו וכיליונו - שאולי יכול להישאר 
לא התרשמתי שבשפות אחרות נעשה הפיצול הזה וטרם נתקלתי בכזה פיצול בערך על היסטוריה. אשמח לשמוע דעות Hila Livne - שיחה 17:18, 15 בדצמבר 2023 (IST)
thread_title:  דיון איחוד